РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/154-17

24. август 2017. године

Б е о г р а д

З А П И С Н И К

36. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 24. АВГУСТА 2017. ГОДИНЕ

 Седница је почела у 09,02 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: др Драгана Баришић, заменик члана Бојана Торбице, Крсто Јањушевић, Неђо Јовановић, Иван Манојловић, заменик члана Јелене Жарић Ковачевић, Зоран Красић, Јасмина Обрадовић, заменик члана Весне Марковић, Балинт Пастор, Србислав Филиповић, Милена Ћорилић, заменик члана, Гордана Чомић и Драган Шормаз, заменик члана Александре Мајкић.

 Седници нису присуствовали чланови Одбора: Весна Николић Вукајловић, Бајро Гегић, Петар Петровић, Саша Радуловић и Дејан Шулкић, као ни њихови заменици.

 Седници су присуствовали Бранислав Недимовић, министар пољопривреде, шумарства и водопривреде, Данијела Остојић в.д. помоћника министра министра пољопривреде, шумарства и водопривреде и Ружица Трипић, начелник Одељења у Министарству пољопривреде, шумарства и водопривреде.

 Пре почетка рада Одбор је минутом ћутања одао пошту преминулом члану Одбора, народном посланику, Мирољубу Станковићу.

 На предлог председника Одбора, усвојен je следећи дневни ред (са 10 гласова за и један народни посланик није гласао)

Д н е в н и р е д:

1. Разматрање Предлогa закона о измени и допунама Закона о пољопривредном земљишту, који је поднела Влада.

 Под тачком дневног реда Одбор је размотрио Предлог закона о измени и допунама Закона о пољопривредном земљишту, у начелу. У дискусији у учествовали Зоран Красић, Гордана Чомић, Неђо Јовановић и Бранислав Недимовић.

 Одбор сматра да је Предлог закона о измени и допунама Закона о пољопривредном земљишту, у начелу, у складу са Уставом и правним системом Републике Србије.

 Одбор је одлуку донео већином гласова ( 9 гласова за и 2 гласа против).

 За представника Одбора на седници Народне скупштине, одређен је председник Одбора, Ђорђе Комленски.

 Седница је завршена у 09,25 часова.

 Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски